open-index/open-wikipedia-markdown huggingface dataset:
Αλεξάνδρου Ανάβαση

Η "**Ανάβασις Αλεξάνδρου**" είναι η ιστορία της εκστρατείας του Μεγάλου Αλεξάνδρου από το Φλάβιο Αρριανό. 

Ο όρος "ανάβασις" σημαίνει "εκστρατεία από τα παράλια εις την κεντρική Ασία και χρησιμοποιήθηκε από τον Ξενοφώντα στον τίτλο του έργου του "Κύρου Ανάβασις". Ο Αρριανός, συνειδητός μιμητής του ύφους του Ξενοφώντα, χρησιμοποιεί τον ίδιο όρο και στο δικό του έργο για την κατάκτηση της Ασίας από τον επιφανή στρατηλάτη.

Το έργο είναι η παλαιότερη **πλήρης** εξιστόρηση της εκστρατείας του Αλεξάνδρου που έχει διασωθεί. Γράφτηκε το δεύτερο αιώνα μ.Χ. (δηλαδή πάνω από τετρακόσια χρόνια μετά τα γεγονότα που αφηγείται) αλλά βασίζεται σε πηγές πολύ παλαιότερων αρχαίων ιστορικών όπως ο Καλλισθένης, Ονησίκριτος, Νέαρχος, Αριστόβουλος, Κλείταρχος και Πτολεμαίος ο Λάγου. 

Πρόκειται κυρίως για πολεμική ιστορία και ασχολείται ελάχιστα με την προσωπική ζωή του Αλεξάνδρου ή την επιρροή του στην πολιτική σκηνή της εποχής του ή τους λόγους που τον ώθησαν στην εκστρατεία εναντίον της Περσικής Αυτοκρατορίας.

Η προσεκτική επιλογή των πηγών και η ικανότητά του να ξεχωρίζει τη λαϊκή παράδοση από τα σοβαρά ιστορικά στοιχεία χαρίζει στον Αρριανό μία αξιόλογη θέση στο πάνθεον των αρχαίων ιστορικών.

## Παραπομπές


## Για περαιτέρω μελέτη

* Arrian, The Campaigns of Alexander, translated by Aubrey de Sélincourt, Penguin Classics, 1958 and numerous subsequent editions.
* Arrian, The Campaigns of Alexander, translated by P.A. Brunt, with Greek and English text, edited by Jeffrey Henderson, The Loeb Classical Library, Harvard University Press. Books I-IV: ISBN 0-674-99260-1 Books V-VII and Indica: ISBN 0-674-99297-0
* Αρριανού Ανάβασις Αλεξάνδρου. Μετάφραση Δ. Ν. Λύκα. Τα άπαντα των αρχαίων Ελλήνων συγγραφέων. Πάπυρος

Κατηγορία:Ιστοριογραφία της Ελλάδας
Κατηγορία:Αλέξανδρος ο Μέγας
Αντίοχος ΙΒ΄ Διόνυσος

Ο **Αντίοχος ΙΒ' Διόνυσος** ήταν ηγεμόνας της Δυναστείας των Σελευκιδών, βασιλέων της Συρίας κατά την ελληνιστική περίοδο. Ήταν ο νεότερος γιος του Αντίοχου Η' του Γρυπού και της Τρύφαινας και διαδέχτηκε τον αδελφό του Δημήτριο Γ' τον Εύκαιρο στη διακυβέρνηση ενός κομματιού του κράτους των Σελευκιδών, και συγκεκριμένα την περιοχή γύρω από τη Δαμασκό. Η διακυβέρνησή του κράτησε την περίοδο 87 – 84 π.Χ.

## Βιογραφικά στοιχεία
Τα χρόνια που ακολούθησαν το θάνατο του πατέρα του χαρακτηρίστηκαν από σφοδρές πολεμικές συγκρούσεις ανάμεσα στα μεγαλύτερα αδέλφια του και τα ξαδέρφια του, που διέσπασαν τα εναπομείναντα εδάφη της πάλαι ποτέ κραταιάς αυτοκρατορίας των Σελευκιδών σε μικρότερα τμήματα. Ταυτόχρονα επικίνδυνοι εξωτερικοί εχθροί εποφθαλμιούσαν τα εδάφη αυτά, εκμεταλλευόμενοι το γεγονός πως η δυναστεία όδευε προς τη δύση της. Στην ταραγμένη αυτή περίοδο, ο Αντίοχος ΙΒ' ήταν ο τελευταίος από τους Σελευκίδες που έδειξε στρατιωτική δεινότητα αν και σε τοπικό επίπεδο.

Πραγματοποίησε μια σειρά επιδρομών στο βασίλειο της Ιουδαίας και προσπάθησε να περιορίσει την επέκταση των Ναβαταίων Αράβων. Μια μάχη εναντίον του λαού αυτού αρχικώς αποδείχθηκε νικηφόρα, μέχρι που ο νεαρός βασιλιάς ενεπλάκη σε μία μάχη και σκοτώθηκε από έναν Άραβα στρατιώτη. Μετά το θάνατό του (84 π.Χ.) ο συριακός στρατός υποχώρησε και χάθηκε στην έρημο. Λίγο αργότερα, οι Άραβες κατέκτησαν τη Δαμασκό.

## Χρονολόγιο

## Πηγές
* Η αγγλόφωνη wikipedia.
**www.livious.org,* Antiochus XII Dionysus 
**virtualreligion.net,* Antiochus XII Dionysus
*Γουίλιαμ Σμιθ, *Dictionary of Greek and Roman Biography and Mythology*, "Antiochus XII", Βοστώνη, (1867)

## Παραπομπές


## Δείτε επίσης
* Δυναστεία των Σελευκιδών
* Φίλιππος Α' Φιλάδελφος
* Αυτοκρατορία των Σελευκιδών
* Ελληνιστική περίοδος

Κατηγορία:Ηγεμόνες των Σελευκιδών
Κατηγορία:Ελληνιστική περίοδος
Ύσμων ο Ηλείος

Ο **Ύσμων** ήταν αρχαίος ολυμπιονίκης από την Ήλιδα Ηλείας.

Ο Ύσμων είχε νικήσει στην 99η ολυμπιάδα το 384 π.Χ. στο πένταθλο, είχε νικήσει και μία φορά και στα Νέμεα . Όπως αναφέρει ο Παυσανίας δεν είχε συμμετάσχει ποτέ στους αγώνες του Ισθμού όπως και όλοι οι Ηλείοι λόγω κάποιου φόβου που είχαν για αυτούς. Οι Ηλείοι είχαν στήσει ανδριάντα του στην Ολυμπία δίπλα σε αυτόν του Αντίοχου που τον απεικόνιζε να κρατά αλτήρες, ο ανδριάντας ήταν έργο του γλύπτη Κλέωνα. Όταν ήταν μικρός έπαθε ρευματισμούς και στράφηκε προς τον αθλητισμό για ίαση.
## Πηγές


Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι Έλληνες Ολυμπιονίκες
Κατηγορία:Νεμεονίκες
Κατηγορία:Αρχαίοι ολυμπιονίκες του πεντάθλου‎
Κατηγορία:Αρχαίοι ολυμπιονίκες (4ος αιώνας π.Χ.)
Windows Live Movie Maker

Το **Windows Live Movie Maker** (με κωδική ονομασία *Sundance*) είναι ένα πρόγραμμα δημιουργίας/επεξεργασίας βίντεο, που υπολογίζεται ότι θα κυκλοφορήσει ως μέρος της οικογένειας προγραμμάτων και υπηρεσιών Windows Live της Microsoft. Θα αντικαταστήσει το Windows Movie Maker, που περιλαμβάνεται στα Windows Vista, όπως ακριβώς αντικατέστησε η Συλλογή φωτογραφιών του Windows Live τη Συλλογή φωτογραφιών των Windows. Το Windows Live Movie Maker θα βασίζεται στο Windows Movie Maker, αλλά θα περιέχει περισσότερα χαρακτηριστικά, που θα χρησιμοποιούνται και από άλλες υπηρεσίες του Windows Live.

Η συγκεκριμένη εφαρμογή υπολογίζεται πως θα κυκλοφορήσει ως μέρος του τρίτου κύκλου της σουίτας εφαρμογών και υπηρεσιών του Windows Live.

## Παραπομπές


## Δείτε επίσης
*Windows Live
*Windows Movie Maker

Κατηγορία:Windows Live
Επαρχία της Γένοβας

Η **επαρχία της Γένοβας** (ιταλικά: *Provincia di Genova*) είναι επαρχία στην περιφέρεια της Λιγουρίας στην Ιταλία. Η έκτασή της είναι 1.838 τ.χλμ. και ο πληθυσμός της ανέρχεται σε 883.778 κατοίκους (2007). Έδρα της επαρχίας είναι η Γένοβα (*Genova*). Συνολικά, η επαρχία αριθμεί 67 δήμους.

Συνορεύει δυτικά με την επαρχία της Σαβόνας, βόρεια με το Πεδεμόντιο (επαρχία της Αλεξάνδρειας) και την Εμίλια-Ρομάνια (επαρχίες της Πιατσέντσα και της Πάρμας), ανατολικά με την επαρχία της Σπέτσια ενώ νότια βρέχεται από την Λιγουρική θάλασσα.

## Κύριοι Δήμοι

## Εξωτερικοί σύνδεσμοι

* Η Βικιπαίδεια στη διάλεκτο της Λιγουρίας


Γενοβα
Επαρχία της Λα Σπέτσια

Η **επαρχία της Λα Σπέτσια** (ιταλικά: *Provincia della Spezia*) είναι επαρχία στην περιφέρεια της Λιγουρίας στην Ιταλία. Η έκτασή της είναι 882 τ.χλμ. και ο πληθυσμός της ανέρχεται σε 222.602 κατοίκους (2008). Έδρα της επαρχίας είναι η Λα Σπέτσια (*La Spezia*). Συνολικά, η επαρχία αριθμεί 32 δήμους.

Συνορεύει δυτικά με την επαρχία της Γένοβας, βόρεια με την Εμίλια-Ρομάνια (επαρχία της Πάρμας), ανατολικά με την Τοσκάνη (επαρχία των Μάσσα-Καρράρα), ενώ νότια βρέχεται από την Λιγουρική θάλασσα.

## Κύριοι Δήμοι

left|thumb|200px|Το Μέγαρο της Επαρχίας στην πλατεία Μπαϊρόιτ της Λα Σπέτσια
## Εξωτερικοί σύνδεσμοι

* Η Βικιπαίδεια στη διάλεκτο της Λιγουρίας


Λα Σπετσια
Επαρχία της Σαβόνα

Η **επαρχία της Σαβόνα** (ιταλικά: *Provincia di Savona*) είναι επαρχία στην περιφέρεια της Λιγουρίας στην Ιταλία. Η έκτασή της είναι 1.545 τ.χλμ. και ο πληθυσμός της ανέρχεται σε 286.107 κατοίκους (2008). Έδρα της επαρχίας είναι η Σαβόνα (*Savona*). Συνολικά, η επαρχία αριθμεί 69 δήμους.

Συνορεύει δυτικά με την επαρχία της Ιμπέρια, βόρεια με το Πεδεμόντιο (επαρχίες του Κούνεο, του Άστι και της Αλεξάνδρειας), ανατολικά με την επαρχία της Γένοβας ενώ νότια βρέχεται από την Λιγουρική θάλασσα.

## Κύριοι Δήμοι

## Παραπομπές


## Εξωτερικοί σύνδεσμοι
* 
* Η Βικιπαιδεία στη διάλεκτο της Λιγουρίας


Σαβονα
Επαρχία της Ιμπέρια

Η **επαρχία της Ιμπέρια** (ιταλικά: *Provincia di Imperia*) είναι επαρχία στην περιφέρεια της Λιγουρίας στην Ιταλία. Η έκτασή της είναι 1.156 τ.χλμ. και ο πληθυσμός της ανέρχεται σε 218.334 κατοίκους (2007). Έδρα της επαρχίας είναι η Ιμπέρια (*Imperia*). Συνολικά, η επαρχία αριθμεί 67 δήμους.

Συνορεύει δυτικά με τη Γαλλία, βόρεια με το Πεδεμόντιο (επαρχία του Κούνεο), ανατολικά με την επαρχία της Σαβόνας ενώ νότια βρέχεται από τη Λιγουρική θάλασσα.

Παρότι το Σαν Ρέμο είναι μεγαλύτερη σε πληθυσμό πόλη της επαρχίας, έδρα είναι η Ιμπέρια. Κάτι τέτοιο συμβαίνει επίσης στις επαρχίες του Τράπανι και της Καλτανισέττα στη Σικελία.

## Παραπομπές


## Εξωτερικοί σύνδεσμοι
* Η Βικιπαίδεια στη διάλεκτο της Λιγουρίας


Ιμπερια
Επαρχία του Ούντινε

Η **επαρχία του Ούντινε** (ιταλικά: *Provincia di Udine*) είναι επαρχία της αυτόνομης περιφέρειας του Φριούλι-Βενέτσια Τζούλια στην Ιταλία. Η έκτασή της είναι 4.905 τ.χλμ. και ο πληθυσμός της ανέρχεται σε 541.522 κατοίκους (2010). Έδρα της επαρχίας είναι το Ούντινε. Συνολικά, η επαρχία αριθμεί 137 δήμους. Είναι η μεγαλύτερη σε έκταση και πολυπληθέστερη από τις τέσσερις επαρχίες του Φριούλι-Βενέτσια Τζιούλια. Συνορεύει βόρεια με την Αυστρία, ανατολικά με τη Σλοβενία και την επαρχία της Γκορίτσια και δυτικά με την επαρχία του Πορντενόνε και την περιφέρεια του Βένετο (επαρχίες του Μπελούνο και της Βενετίας).  

## Κύριοι Δήμοι

## Εξωτερικοί σύνδεσμοι

Κατηγορία:Επαρχίες του Φριούλι-Βενέτσια Τζούλια
Κιονόκρανο

thumb|200 px|right|Ένδειξη  κιονόκρανου - αρχιτεκτονική
**Κιονόκρανο** (*Κιονόκρανον*) ονομάζεται το λεγόμενο "κράνος", η κεφαλή του κίονα, που επιστέφει μία κολόνα, (κοινώς: κεφαλοκόλονο ή κεφαλοκολόνα). Κιονόκρανα απαντώνται από την αρχαία αρχιτεκτονική μέχρι και τη σύγχρονη.

Το κιονόκρανο είναι το ανώτερο μέλος του κίονα το οποίο και φέρεται να υποβαστάζει το επικαθήμενο σ΄ αυτό επιστύλιο (οριζόντιο μέρος) της οροφής του οικοδομήματος. Το ανώτερο αυτό τμήμα του κίονα ποικίλει τόσο κατά το σχήμα όσο και κατά τη διακόσμηση, καθώς και κατά τόπο, χρονική περίοδο και ύλη.

## Διακρίσεις
Το Κρητικομυκηναϊκό κιονόκρανο αποτελείται από δύο κυρίως μέλη: του λεγόμενου "εχίνου" (μοιάζει με στρογγυλό προσκέφαλο) και του "άβακα" (απλής τετράγωνης πλάκας).
Το Αιολικό κιονόκρανο αποτελείται από εχίνο διακοσμημένο με φύλλα και κρινοειδή έλικες και οριζόντιου επιθήματος ή προσκεφάλου.
Το Δωρικό κιονόκρανο αποτελείται από εχίνο στρογγυλό και από τετράγωνο άβακα.
Το Ιωνικό κιονόκρανο αποτελείται από εχίνο τετραγωνισμένο του οποίου τα άκρα ελίσσονται, προς τα κάτω σε έλικες, και από τον άβακα.
Το Κορινθιακό κιονόκρανο αποτελείται από υψηλό εχίνο που ονομάζεται "κάλαθος", που περιβάλλεται από σειρές φύλλων ακάνθης με σπειροειδείς ελισσόμενους "καυλούς" (= μίσχους) και ανθεμίων (ανθών), και τον άβακα με υπόκοιλες πλευρές. Ο τύπος αυτός από την όψη που παρουσιάζει λέγεται και "ανθεμωτό κιονόκρανο".

## Ρυθμοί

Τα τρία παραπάνω τελευταία είδη κιονόκρανου δηλαδή το Δωρικό, το Ιωνικό και το Κορινθιακό αποτελούν κατά την αρχαιολογία και την αρχιτεκτονική, τους τρεις βασικούς ρυθμούς του ελληνικού κιονόκρανου, από τους οποίους προήλθαν στους μετέπειτα χρόνους τα κιονόκρανα του ρωμαϊκού πολιτισμού (ρωμαϊκού ρυθμού) και στη συνέχεια χριστιανικού κόσμου (χριστιανικού ρυθμού) των οποίων τελικά κύριες διαφορές είναι μόνο στο διάκοσμο.

## Εξωτερικοί σύνδεσμοι
* 
* 

Κατηγορία:Αρχιτεκτονικά στοιχεία κτιρίων
Κατηγορία:Αρχαιοελληνική και ρωμαϊκή ναοδομία
Windows Live Writer

Ο **Windows Live Writer** είναι μια εφαρμογή δημοσίευσης καταχωρήσεων σε ιστολόγια.

Ο Windows Live Writer είναι συμβατός με:
* Windows Live Spaces
* Blogger
* LiveJournal
* TypePad
* Wordpress
* Όλα τα ιστολόγια που υποστηρίζουν RSD (Really Simple Discoverability)
* MetaWeblog API
* Moveable Type API
* Community Server
* PBlogs.gr
* JournalHome

Ο Windows Live Writer περιλαμβάνει το the Provider Customization API, που υποστηρίζει την προσαρμογή της συμπεριφοράς του προγράμματος, καθώς και τη δυνατότητα να προστίθενται νέα χαρακτηριστικά σε αυτόν. Τα Windows Live Spaces, το WordPress και το TypePad εκμεταλλεύονται αυτό το API για την υποστήριξη διάφορων δυνατοτήτων.

## Ιστορικό
Πριν από την τελική του κυκλοφορία στις 6 Νοεμβρίου του 2007, η τελευταία δοκιμαστική έκδοση του Windows Live Writer είχε τη δομή 12.0.1183.516. Υπήρξαν πολλές αλλαγές στο πρόγραμμα από τις προηγούμενες εκδόσεις, οι οποίες είναι εμφανείς, όπως:
***Νέα Χαρακτηριστικά Αναθεώρησης**, όπως ο ορθογραφικός έλεγχος και η δυνατότητα να προστίθεται η κάθε καταχώριση σε κατηγορίες, η προσαρμογή των σελίδων στα πρότυπα του WordPress και του TypePad, βελτιωμένη εισαγωγή υπερσυνδέσεων και εικόνων και μια λειτουργία "Ειδικής Επικόλλησης"
***Βελτιωμένη Συνεργασία με Εφαρμογές** συμπεριλαμβανομένου του SharePoint 2007, νέε προσθήκες APIs για τους δημιουργούς ιστοσελίδων, αυτόματος συγχρονισμός των καταχωρήσεων, συνεργασία με το Windows Live Gallery και υποστήριξη για "Ετικέτες"
***Νέο Περιβάλλον Εργασίας**, όπως η νέα σχεδίαση και βελτιωμένη προσβασιμότητα

### Εικόνες προηγούμενων εκδόσεων

Image:Wlwriter1.jpg|Έκδοση 1.0.141 (Beta 1)
Image:WLWriter.jpg|Εσωτερική έκδοση, με τη σχεδίαση *Flare*


## Δείτε επίσης
* Windows Live
* Windows Live Spaces
* Windows Live Gallery
* Qumana Blog Editor

## Εξωτερικοί σύνδεσμοι
* Windows Live Writer
* Ιστολόγιο της ομάδας του Windows Live Writer (Αγγλικά)
* Πρόσθετα του Windows Live Writer (Αγγλικά)
* Windows Live Gallery – Πρόσθετα
* Πρόσθετο για το Wordpress (Αγγλικά)
* Πρόσθετο Currently Listening (Αγγλικά)
* Live writer - Weblog Configuration Setup (Αγγλικά)
*  Μηχανή C# API MetaWeblog και χρήση της με τον Windows Live Writer (Αγγλικά)

Κατηγορία:Windows Live
Επαρχία της Γκορίτσια

Η **επαρχία της Γκορίτσια** (ιταλικά: *Provincia di Gorizia*) είναι επαρχία της αυτόνομης περιφέρειας του Φριούλι-Βενέτσια Τζούλια στην Ιταλία. Η έκτασή της είναι 466 τ.χλμ. και ο πληθυσμός της ανέρχεται σε 141.935 κατοίκους (2008). Έδρα της επαρχίας είναι η Γκορίτσια (*Gorizia*). Συνολικά, η επαρχία αριθμεί 25 δήμους. Συνορεύει δυτικά με την επαρχία του Ούντινε, νοτιοανατολικά με την επαρχία της Τεργέστης, ανατολικά με τη Σλοβενία και νότια βρέχεται από την Αδριατική θάλασσα.   

## Κύριοι Δήμοι

## Εξωτερικοί σύνδεσμοι
* 

Κατηγορία:Επαρχίες του Φριούλι-Βενέτσια Τζούλια
Αλιρρόθιος

Ο **Αλιρρόθιος** ήταν γιος του Ποσειδώνα και της νύμφης Ευρύτης , ο οποίος προσπάθησε να βιάσει την Αλκίππη, κόρη του Άρη. Τον σκότωσε όμως ο πατέρας της, συλλαμβάνοντάς τον επ' αυτοφόρω στην πηγή του ιερού του Ασκληπιού  στους πρόποδες της Ακρόπολης. Ο Ποσειδώνας ζήτησε την τιμωρία του Άρη και έτσι οι δώδεκα θεοί συγκρότησαν το πρώτο δικαστήριο για εκδίκαση φόνου στον Άρειο Πάγο, ο δε Άρης αθωώθηκε.
Το επίθετο *αλιρρόθιος* σημαίνει «αυτός που πλήττεται από τα κύματα της θάλασσας».

## Αναφορές


## Βιβλιογραφία
* Tyrrell, W. & Brown, F. (1991) *Athenian Myths and Institutions: Words in Action*. Oxford University Press

Αλιρροθιος
Επαρχία της Τεργέστης

Η **Επαρχία της Τεργέστης** (, ) είναι επαρχία της αυτόνομης περιφέρειας του Φριούλι-Βενέτσια Τζούλια στην Ιταλία. Η έκτασή της είναι 212 τ.χλμ. και ο πληθυσμός της ανέρχεται σε 236.446 κατοίκους (2008). Έδρα της επαρχίας είναι η Τεργέστη (*Trieste*). Συνολικά, η επαρχία αριθμεί 6 δήμους.

Η επαρχία της Τεργέστης εκτείνεται σε μία μικρή λωρίδα γης πλάτους 5-10χμ. και μήκους περίπου 30χμ. από το επίπεδο της θάλασσας ως το οροπέδιο του Κάρσο, σε υψόμετρο 400μ. πάνω από την επιφάνεια της θάλασσας. Είναι η μικρότερη σε έκταση επαρχία της Ιταλίας και συνορεύει βορειοδυτικά με την επαρχία της Γκορίτσια, ανατολικά με τη Σλοβενία και νότια βρέχεται από τον Κόλπο της Τεργέστης (Αδριατική Θάλασσα).

## Ιστορία
Με το τέλος του Β' Παγκοσμίου Πολέμου, η ελεύθερη περιοχή της Τεργέστης ορίστηκε ως ανεξάρτητο κρατίδιο (15 Σεπτεμβρίου 1947). Στις 26 Οκτωβρίου 1954 η Ιταλία και η Γιουγκοσλαβία συμφώνησαν στον *ντε φάκτο* διαχωρισμό της περιοχής σε δύο ζώνες. Η *Ζώνη Α* του κρατιδίου προσαρτήθηκε στην Ιταλία και έγινε η σημερινή επαρχία της Τεργέστης και η *Ζώνη Β* περιήλθε στη Γιουγκοσλαβία. Στις 11 Οκτωβρίου 1977, με το Σύμφωνο του Όσιμο, η επαρχία της Τεργέστης έγινε επίσημα μέρος της Ιταλίας.

## Εξωτερικοί σύνδεσμοι
* 
*  

Κατηγορία:Επαρχίες του Φριούλι-Βενέτσια Τζούλια
Ν.Α.Ο. Δάφνη Αχαΐας

Ο **Ναυτικός Αθλητικός Όμιλος Δάφνης Αχαΐας** είναι αθλητικός σύλλογος με έδρα την κωμόπολη της Δάφνης Αχαΐας. Ιδρύθηκε το 1999 και έχει τμήματα κανόε καγιάκ, ράφτινγκ, σκι και σόφτμπολ. 

Έχει ιδιόκτητες εγκαταστάσεις στο ποτάμι του Λάδωνα για τα ναυταθλητικά του τμήματα. Το γνωστότερο τμήμα της ομάδας είναι αυτό του σόφτμπολ με συμμετοχές στην Α΄ Εθνική. 

Κατάταξη της ομάδας στην Α΄ Εθνική σόφτμπολ:

* 2001:  14η Θέση
* 2003:  10η Θέση
* 2005:  4η Θέση
* 2006:  7η Θέση
* 2007:  7η Θέση
* 2008:  3η Θέση

## Παραπομπές


Κατηγορία:Αθλητικοί σύλλογοι Αχαΐας
Κατηγορία:Ιδρύσεις αθλητικών συλλόγων το 1999
Κατηγορία:Ελληνικοί αθλητικοί σύλλογοι σόφτμπολ
Κατηγορία:Ελληνικοί ναυτικοί όμιλοι
Κατηγορία:Ελληνικοί σύλλογοι κανόε καγιάκ
Σύμφωνο του Όζιμο

Το **Σύμφωνο του Όζιμο** υπεγράφη στις 10 Νοεμβρίου 1975 από τη Γιουγκοσλαβία και την Ιταλία στο Όζιμο, χωρίζοντας οριστικά την Ελεύθερη περιοχή της Τεργέστης. Το Σύμφωνο υπεγράφη στα γαλλικά και τέθηκε σε εφαρμογή στις 11 Οκτωβρίου 1977. 

Στηρίχθηκε στο Μνημόνιο Φιλίας που είχε υπογραφεί στο Λονδίνο το 1954, το οποίο έδινε προσωρινή πολιτική διοίκηση της *Ζώνης Α* στην Ιταλία και της *Ζώνης Β* στη Γιουγκοσλαβία. Το Σύμφωνο του Όζιμο καθόρισε μερικώς μόνο το ζήτημα. Η Ζώνη Α, συμπεριλαμβανομένης και της πόλης της Τεργέστης έγινε η ιταλική επαρχία της Τεργέστης αλλά στη Γιουγκοσλαβία παραχωρήθηκε ελεύθερη πρόσβαση στο λιμάνι της πόλης. 

Το ιταλικό Υπουργείο Εξωτερικών δεν ενεπλάκη πότε στις διαπραγματεύσεις, τις οποίες διεύθυνε σχεδόν αποκλειστικά ο τότε γενικός διευθυντής του Υπουργείου Βιομηχανίας και Εμπορίου Εουτζένιο Καρμπόνε (*Eugenio Carbone*), ο οποίος και υπέγραψε το Σύμφωνο για λογαριασμό της Ιταλίας. Για τη Γιουγκοσλαβία υπέγραψε ο τότε Υπουργός των Εξωτερικών Μίλος Μίνιτς (*Miloš Minić*). 

## Κριτική στην Ιταλία
Η ιταλική κυβέρνηση επικρίθηκε σκληρά για την υπογραφή του Συμφώνου και ιδιαίτερα για τον μυστικό τρόπο που οι διεξήχθησαν οι διαπραγματεύσεις, παρακάμπτοντας τη διπλωματική οδό. Οι Ιταλοί εθνικιστές απέρριψαν την ιδέα της παραχώρησης της Ίστρια, στην οποία ζούσε κατά μεγάλο ποσοστό ιταλικός πληθυσμός και ανήκε στην Ιταλία για 25 χρόνια στη διάρκεια του Μεσοπολέμου και κατά τον Β΄ Παγκόσμιο Πόλεμο. Πολλοί μάλιστα ζήτησαν την εκτέλεση του τότε Πρωθυπουργού και του Υπουργού των Εξωτερικών για εσχάτη προδοσία, λόγω και του Άρθρου 241 του ιταλικού Ποινικού Κώδικα που όριζε τη θανατική ποινή για όποιον αποδεικνυόταν ένοχος για βοήθεια και υποκίνηση εξωτερικής δύναμης για άσκηση κυριαρχίας στο εθνικό έδαφος. Επιπλέον, το Σύμφωνο δεν εγγυόταν την προστασία της ιταλικής μειονότητας στη γιουγκοσλαβική ζώνη, καθώς επίσης και της σλοβενικής μειονότητας στο ιταλικό έδαφος. Το ζήτημα της προστασίας των μειονοτήτων διευθετήθηκε αργότερα με τη σύναψη χωριστών πρωτοκόλλων.

## Ανεξαρτησία της Σλοβενίας και της Κροατίας

Η Σλοβενία διακήρυξε την ανεξαρτησία της το 1991 και αναγνωρίστηκε διεθνώς το 1992. Αν και η εφαρμοσιμότητα του Σύμφωνου ήταν υπό συζήτηση, η Σλοβενία δήλωσε ότι θα αναγνώριζε τη συμφωνία. Η λύση αυτού του ζητήματος ήταν, εξάλλου, και προϋπόθεση για την είσοδο της χώρας στην Ευρωπαϊκή Ένωση.

Αντίστοιχη δήλωση δεν έχει γίνει από την Κροατία. Ωστόσο, κάτι τέτοιο δεν κρίνεται σημαντικό από την Ιταλία, εφόσον δεν αμφισβητήθηκε από την Κροατία και άρα θεωρείται ότι αποδέχεται το Σύμφωνο.

## Εξωτερικοί σύνδεσμοι
* 

Οσιμο
Οσιμο
Κατηγορία:Ιστορία της Γιουγκοσλαβίας
Κατηγορία:Ιστορία της Σλοβενίας
Κατηγορία:Σύνορα της Γιουγκοσλαβίας
Διάθεση (γραμματική)

Η **γραμματική διάθεση** αναφέρεται στη σημασία του ρήματος και στη σχέση που έχει με το υποκείμενο. Στη γλωσσολογία και στις Γραμματικές ορισμένων γλωσσών, όπως τα ελληνικά, διακρίνεται σε τέσσερις κατηγορίες.

Η διάθεση των ρημάτων μπορεί να είναι:

* **ενεργητική**, όταν το υποκείμενο ενεργεί
*: π.χ. ντύνω (ντύνω κάποιον άλλον)
* **παθητική**, όταν το υποκείμενο δέχεται ενέργεια από άλλον
*: π.χ. ντύνομαι (από κάποιον άλλον, ο οποίος με ντύνει)
* **μέση**, όταν το υποκείμενο ενεργεί και η ενέργεια γυρίζει στο ίδιο
*: π.χ ντύνομαι (μόνος/η μου, ντύνω τον εαυτό μου)
* **ουδέτερη**, όταν το υποκείμενο βρίσκεται σε μια κατάσταση
*: π.χ. κοιμάμαι

Τα επίθετα «ενεργητική», «μέση», «παθητική» χρησιμοποιούνται επίσης για τον χαρακτηρισμό των κατηγοριών της '''φωνής του ρήματος''' που αφορά όμως μόνον μορφολογικά χαρακτηριστικά και όχι τη σημασία, τη διάθεση του ρήματος.

Έτσι, το ρήμα π.χ. «περιποιούμαι» είναι παθητικής φωνής (μορφολογία κλίσης παθητικής φωνής, σε -μαι) αλλά ενεργητικής διάθεσης (περιποιούμαι κάποιον).

## Δείτε επίσης
* Φωνή (γραμματική)
* Αποθετικά ρήματα
* Ρήμα

## Πηγές
Για τα αρχαία ελληνικά
* §171 - Διάθεσις
Για τα νέα ελληνικά
* Χατζησαββίδης, Σωφρόνης. Χατζησαββίδου, Αθανασία. ''Γραμματική νέας ελληνικής γλώσσας Α΄, Β΄, Γ΄ Γυμνασίου''. Αθήνα: Οργανισμός Εκδόσεως Διδακτικών Βιβλίων, χωρίς χρονολογίακεφάλαιο - Τα Ρήματα 
Για τα λατινικά
* Το ρήμα (verbum) §74 ([...] «διαθέσεις, genera verbi»)
Κατηγορία:Γραμματική
Μασχολούρι Καρδίτσας

Το **Μασχολούρι** (τοπική προφορά *Μασκλούρι*) είναι χωριό του Δήμου Σοφάδων στη Θεσσαλία και την Περιφερειακή Ενότητα Καρδίτσας.

Από  το 1999 έως το 2010 σύμφωνα με την τότε διοικητική διαίρεση της Ελλάδας ήταν έδρα του ομώνυμου δημοτικού διαμερίσματος (δ.δ.) του  Δήμου Σοφάδων. Παλαιότερα υπήρξε ως κοινότητα του Νομού Καρδίτσας. Ο πληθυσμός του, σύμφωνα με την απογραφή του 2011 είναι 431 κάτοικοι ενώ το 2001, ήταν 476 κάτοικοι και καταλαμβάνει έκταση 13 τ.χλμ.

= Αξιοθέατα =
Στη βορειοανατολική πλευρά του χωριού και τον ποταμό Σοφαδίτη (αρχαίος Ονόχωνος) σώζεται βυζαντινό πέτρινο τρίτοξο γεφύρι, συνολικού μήκους 60 μέτρων του 12ου με 15ου αιώνα, το οποίο έχει κηρυχθεί ιστορικό διατηρητέο μνημείο και χρησιμοποιείται ακόμα και σήμερα.

Ο Μορφωτικός του Σύλλογος εκδίδει τριμηνιαία εφημερίδα με τον τίτλο "**Η Άρνη**".

## Εξωτερικοί σύνδεσμοι

* Μασχολούρι Καρδίτσας (Mascholouri, Karditsa) 2022 στο https://www.youtube.com/
* Γεφύρι Του Μασχολουρίου από τον ιστότοπο Πέτρινα γεφύρια της Ελλάδας
## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Τούονι

Στη φινλανδική μυθολογία, ο **Τούονι** ήταν ο θεός του Κάτω Κόσμου, της Τούονελα. 

Αναφέρεται στο φινλανδικό έπος Καλέβαλα: είναι σύζυγος της Τούονεταρ και ως παιδιά τους αναφέρονται η θεά Λόβιαταρ, η Βάμματαρ και η θεότητα Κίβουταρ. 

Στο 16ο κεφάλαιο του έπους, αναφέρεται πως ο σαμάνος Βάιναμοϊνεν ταξιδεύει στην Τούονελα για να αναζητήσει τη γνώση των νεκρών. Στο ταξίδι συναντάει μια αντίστοιχη φιγούρα του Χάροντα, η οποία τον περνάει από τον ποταμό του Τούονι σε ένα νησάκι, όπου δεν βρίσκει τα ξόρκια που αναζητούσε και μετά βίας καταφέρνει να διαφύγει από το μέρος, ρίχνοντας κατάρα σε όποιον ζωντανό προσπαθήσει να φτάσει εκεί.

Κατηγορία:Φινλανδική μυθολογία
Κατηγορία:Θεότητες του θανάτου
Κατηγορία:Θεότητες του Κάτω Κόσμου
Λόβιαταρ

Στη φινλανδική μυθολογία, η **Λόβιαταρ** (φινλ. *Loveatar, Lovetar, Lovehetar, Louhetar, Louhiatar, Louhi*) είναι η τυφλή κόρη του Τούονι, θεού του Κάτω Κόσμου, και θεωρούνταν η χειρότερη από τις θεότητες του Θανάτου. 

Σύμφωνα με το μύθο, που περιγράφεται στο 45ο κεφάλαιο του έπους Καλέβαλα, γέννησε εννιά γιους, τις Εννιά ασθένειες. 

Η Λόβιαταρ συχνά συγχέεται με τη θεότητα Λόουχι, που εξουσίαζε την Πόγιολα, και σε παλιά παραδοσιακά φινλανδικά ποιήματα οι δυο χαρακτήρες ταυτίζονται. Είναι πιθανόν να πρόκειται για δυο διαφορετικές τοπικές ονομασίες της ίδιας θεότητας, οπότε και το πιο διαδεδομένο όνομα (Λούχι) να χρησιμοποιήθηκε για τον πιο ισχυρό χαρακτήρα, την *Κυρά της Πόγιολα*, αν και πολλές φορές δεν αναφέρεται καν με το όνομά της παρά μόνο με αυτό τον χαρακτηρισμό. 

## Άλλες αναφορές
* Η Λόβιαταρ είναι επίσης φανταστική θεότητα στον κόσμο των Forgotten Realms για το παιχνίδι ρόλων Dungeons and Dragons. 

Κατηγορία:Φινλανδική μυθολογία
Κατηγορία:Θεότητες του θανάτου
Βέλλαμο

Στη φινλανδική μυθολογία η **Βέλλαμο** είναι η θεά της θάλασσας, σύζυγος του θεού Άχτι. Μαζί με τον σύζυγό της κατοικούν στην Άχτολα, παλάτι στον βυθό της θάλασσας. Συχνά απεικονίζεται ως γοργόνα.

* Από τη φινλανδική αυτή θεότητα πήρε το όνομά του ο αστεροειδής **[[2827 Βέλαμο]]** (2827 Vellamo), που ανακαλύφθηκε το 1942 στο Τούρκου της Φινλανδίας.

## Πηγές
* ''Encyclopedia Mythica''

Βελλαμο
Ίλματαρ

Στο φινλανδικό έπος Κάλεβαλα, η **Ίλματαρ** είναι η κόρη του ανέμου (φινλ. *ilma = αέρας*), μητέρα του κεντρικού ήρωα Βάιναμουϊνεν. Επίσης αναφέρεται ως **Λουόννοταρ**, που σημαίνει *δημιουργός της φύσης*. 

Στα παλαιότερα παραδοσιακά ποιήματα, ως δημιουργός του κόσμου εμφανιζόταν ο Βάιναμουϊνεν, οπότε ο Elias Lönnrot, που τα συγκέντρωσε και εξέδοσε την Καλέβαλα, επινόησε σαν χαρακτήρα και μητέρα του κεντρικού ήρωα την Ίλματαρ, προκειμένου να αφαιρέσει τα θεϊκά χαρακτηριστικά που του είχαν αποδοθεί και να τον παρουσιάσει περισσότερο ως μάγο-πολεμιστή. 

* Ο αστεροειδής **[[385 Ίλματαρ]]** (385 Ilmatar), που ανακαλύφθηκε το 1894, πήρε το όνομά του από τη μυθική αυτή οντότητα. Επίσης, *Luonnotar* είναι ο τίτλος ενός συμφωνικού ποιήματος για σοπράνο και ορχήστρα που εμπνεύστηκε από το μύθο και συνέθεσε ο Γιαν Σιμπέλιους το 1913.

Κατηγορία:Φινλανδική μυθολογία
Κιόρ Γιουσούφ Ζιγιαουντίν Πασάς

thumb|right|120px|Ο Θυρεός των Μεγάλων Βεζίρηδων
Ο **Κιόρ Γιουσούφ Ζιγιαουντίν Πασάς** ή *Κιόρ Γιουσούφ Μεχμέτ Πασάς* ήταν Μεγάλος Βεζίρης στην Οθωμανική Αυτοκρατορία.
## Βιογραφία
Μετά τη μεγάλη ναυμαχία του Αμπουκίρ στάλθηκε επικεφαλής εκστρατευτικού σώματος στην Αίγυπτο προκειμένου να εκδιώξει από εκεί τους Γάλλους. Υπέστη όμως μεγάλη πανωλεθρία και μόλις που κατάφερε να σωθεί με 500 μόνο άνδρες. Το γεγονός αυτό εξόργισε τον Σουλτάνο ο οποίος και τον απομάκρυνε από τη θέση του. 

Διορίσθηκε όμως και πάλι Μεγάλος Βεζίρης από τον Σουλτάνο Μαχμούτ Β', σε ηλικία 72 ετών, το 1808 προκειμένου να εκστρατεύσει κατά των Ρώσων. Μετά όμως και από τη νέα ήττα που υπέστη, τον Φεβρουάριο του 1811, παύτηκε οριστικά.

## Δείτε επίσης
*Κατάλογος Μεγάλων Βεζίρηδων

Κατηγορία:Μεγάλοι Βεζίρηδες
Κατηγορία:Πασάδες της Οθωμανικής Αυτοκρατορίας
Κιορ Γιουσουφ
Άχτι

Στη φινλανδική μυθολογία, ο **Άχτι** (φινλ. *Ahti, Ahto*) είναι ο θεός της θάλασσας και της αλιείας. Είναι σύντροφος της Βέλλαμο και κατοικούν στο βυθό, στο παλάτι της Άχτολα. Θεωρούνταν ότι είχε στην κατοχή του κάποια κομμάτια του Σάμπο, το οποίο καταστράφηκε και χάθηκε στη θάλασσα μετά από μια μάχη.

Συχνά συγχέεται με τον Λέμμινκαϊνεν. 

Κατηγορία:Φινλανδική μυθολογία
Τζωρτζ Κοσμάτος

Ο **Γεώργιος (Τζωρτζ) Κοσμάτος** (4 Ιανουαρίου 1941 - 19 Απριλίου 2005) ήταν Έλληνας σκηνοθέτης.

## Ζωή και έργο
Γεννήθηκε στη Φλωρεντία στην Ιταλία και έζησε τα πρώτα του χρόνια στην Αίγυπτο και την Κύπρο. Ξεκίνησε την σταδιοδρομία του σαν βοηθός σκηνοθέτη στις ταινίες *[[Έξοδος (ταινία)|Έξοδος]]* του Ότο Πρέμινγκερ (1960) και *[[Ζορμπάς ο Έλληνας|Αλέξης Ζορμπάς]]* του Μιχάλη Κακογιάννη (1964).

Η γνωστότερη και εμπορικά επιτυχέστερη του ταινία είναι η, *[[Ράμπο ΙΙ: Η Αποστολή]]* (1985) με πρωταγωνιστή τον Σιλβέστερ Σταλόνε, η οποία πήρε βραβείο Χρυσό Βατόμουρο στις κατηγορίες χειρότερης ταινίας και χειρότερου πρωταγωνιστή για το έτος 1985. Με κόστη παραγωγής περίπου 44 εκατομμυρίων δολαρίων η ταινία είχε εισπράξεις άνω των 300 εκατομμυρίων δολαρίων παγκοσμίως. Ένα χρόνο αργότερα σκηνοθέτησε την ταινία *[[Κόμπρα (ταινία)|Κόμπρα]]*, επίσης με πρωταγωνιστή τον Σταλόνε.

Το 1989 γύρισε στην Ιταλία την υποθαλάσσια ταινία τρόμου *[[Λεβιάθαν (ταινία)|Λεβιάθαν]]* με τους Πίτερ Γουέλερ, Αμάντα Πέις και Ρίτσαρντ Κρένα, που ήταν η με διαφορά ακριβότερη του ταινία. Ο σχεδιαστής Ρον Κομπ (*[[Alien]]*, *[[Κόναν ο βάρβαρος (ταινία)|Κόναν ο βάρβαρος]]*) και ο μακιγιέρ Σταν Γουίνστον έβαλαν όλη την τέχνη τους, αλλά η ταινία δεν μπόρεσε να φτάσει την εμπορική επιτυχία της επίσης υποθαλάσσιας ταινίας τρόμου *[[Η Άβυσσος]]* του Τζέιμς Κάμερον, που προβλήθηκε το ίδιο διάστημα. 

Όταν το 1997 απεβίωσε η γυναίκα του Birgitta Ljungberg, ο Κοσμάτος αποσύρθηκε από τον κινηματογράφο. Το 2004 διαγνώσθηκε καρκίνος του πνεύμονα. Απεβίωσε στις 19 Απριλίου του 2005 στη Βικτωρία στον Καναδά, αφήνοντας έναν υιό, τον Πάνο.

## Φιλμογραφία
* 1970: *The Beloved* 
* 1973: *Rappresaglia*
* 1976: *[[Το πέρασμα της Κασσάνδρας]]* *(The Cassandra Crossing)*
* 1979: *[[Απόδραση στην Αθήνα]]* *(Escape to Athena)*
* 1983: *Αγνώστου προελεύσεως* *(Of unknown Origin)*
* 1985: Ράμπο ΙΙ: Η Αποστολή *(Rambo: First Blood Part II)*
* 1986: Κόμπρα *(Cobra)*
* 1989: Λεβιάθαν *(Leviathan)*
* 1993: *Σύγκρουση στον πράσινο βάλτο* *(Tombstone)*
* 1997: *Η συνωμοσία της σκιάς* *(Shadow Conspiracy)*

## Παραπομπές


## Εξωτερικοί σύνδεσμοι
* Προφίλ του Τζωρτζ Κοσμάτου στο IMDb
* Προφίλ του Τζωρτζ Κοσμάτου στο cine.gr

Κατηγορία:Κύπριοι σκηνοθέτες κινηματογράφου
Κατηγορία:Ιταλοί σκηνοθέτες κινηματογράφου
Γιόουκαχαϊνεν

Ο **Γιόουκαχαϊνεν** (φινλ. *Joukahainen*) είναι ένας από τους χαρακτήρες του φινλανδικού έπους της Καλέβαλα. Είναι ο νεαρός αντίπαλος του μεγάλου σαμάνου Βέινεμουινεν, από τον οποίο χάνει σε ένα διαγωνισμό τραγουδιού κι έτσι του υπόσχεται την νεαρή αδερφή του, Άινο. Η ίδια όμως, προτιμά το θάνατο, καθώς πέφτει και πνίγεται σε ένα ποτάμι αντί να τον παντρευτεί. Λίγο πιο μετά, όταν στο ποτάμι βρίσκεται ο Βέινεμουινεν, του εμφανίζεται με μορφή ψαριού, αλλά του ξεφεύγει και τον κοροϊδεύει για την "ευκαιρία" που έχασε. 

Ο Γιόουκαχαϊνεν, γεμάτος ζήλια για το μεγάλο σαμάνο, αργότερα σκοτώνει το άλογο του αντιπάλου του, το οποίο τον παρασέρνει στα νερά της Πόγιολα. 

Κατηγορία:Φινλανδική μυθολογία
Λόουχι

Στη φινλανδική μυθολογία, η **Λόουχι** (φινλ. *Louhi*) είναι η βασίλισσα της Πόγιολα, η οποία συχνότατα αναφέρεται μόνο και ως η *Μάγισσα Κυρά του Βορρά*. Είναι μια πανίσχυρη μάγισσα που μπορεί να αλλάζει μορφές και να κάνει δυνατά ξόρκια. 

Υπάρχουν πολλοί μύθοι για άθλους που ανέθετε η Λόουχι σε μεγάλους ήρωες, μεταξύ των οποίων ο Ίλμαρινεν και ο Λέμμινκαϊνεν, με έπαθλο μία από τις όμορφες κόρες της, ενώ σε πολλές ιστορίες συγχέεται ή και ταυτίζεται με τη θεότητα του θανάτου, Λόβιαταρ. 

Στο έπος Κάλεβαλα, περιγράφεται η διαμάχη της και ο πόλεμος με τον κύριο αντίπαλο της, το σαμάνο Βέινεμουινεν, ο οποίος μαζί με τους συντρόφους του διεκδικεί το μαγικό Σάμπο από το βασίλειο της Πόγιολα. Αργότερα, για να εκδικηθεί το λαό της Κάλεβα, η Λόουχι τους στέλνει ασθένειες, μια αρκούδα σκοτώνει τα κοπάδια τους, ενώ κρύβει τον Ήλιο και τη Σελήνη από το ουράνιο στερέωμα και κλέβει τη φωτιά από το λαό της Κάλεβα.

Κατηγορία:Φινλανδική μυθολογία
Κιονοστοιχία

[thumb|250px|Κιονοστοιχία στη [Στοά Αττάλου.]]
**Κιονοστοιχία** λέγεται η σειρά κιόνων που τοποθετούνται γύρω και μέσα σε οικοδομήματα από την αρχαιότητα μέχρι σήμερα. Οι κιονοστοιχίες κατά την αρχαία αρχιτεκτονική τοποθετούνταν κυρίως σε ναούς, για σχηματισμό στοών, για υποστήριξη στέγης καθώς και για τη διαίρεση ενός οικοδομήματος σε κλίτη. Η εξωτερική περιμετρική κιονοστοιχία λεγόταν "περίστασις" ή "πτερόν".

Οι κιονοστοιχίες σχηματίζονταν με βάση ειδικών κανόνων αναλογιών, του αριθμού των κιόνων, της μεταξύ τους απόστασης, (με βάση τη διάμετρο του κίονα), καθώς επίσης και από το ρυθμό αυτών. Έτσι οι αναλογίες καθορίζονταν ακριβώς κατά το πλάτος μόνο του οικοδομήματος και ποτέ κατά το ύψος.

## Διακρίσεις
Α. Η κιονοστοιχία ανάλογα του αριθμού των κιόνων ήταν τετράστυλη, εξάστυλη, οκτάστυλη, δεκάστυλη, δωδεκάστυλη όταν η πρόσοψη του οικοδομήματος είχε 4, 6, 8, 10, ή 12 κίονες αντίστοιχα. 
Εκ του αριθμού δε των κιονοστοιχιών πέριξ του οικοδομήματος, συνηθέστερα ναού, αυτός λεγόταν: 
# Περίπτερος, όταν έφερε περιμετρικά μία κιονοστοιχία.
# Δίπτερος, όταν έφερε περιμετρικά δύο κιονοστοιχίες, και
# Ψευδοδίπτερος, όταν έφερε στις μεν στενές πλευρές διπλή κιονοστοιχία ενώ στις μακρές μόνο μία, εξωτερική.

Image:Peripteros.svg|Περίπτερος ναός
Image:Dipteros.svg|Δίπτερος ναός
Image:Pseudodipteros 1.svg|Ψευδοδίπτερος ναός


Β. Επίσης ανάλογα της μεταξύ των κιόνων απόστασης η κιονοστοιχία χαρακτηρίζεται με βάση τη διάμετρο του κίονα σε: 
# Πυκνόστυλη, όταν το  μεταξύ των κιόνων κενό είναι ίσο με το 1,5 της διαμέτρου του κίονα. 
# Σύστυλη, όταν το κενό είναι ίσο με 2 διαμέτρους
# Εύστυλη, όταν το κενό είναι ίσο με 2,5 διαμέτρους
# Διάστυλη, όταν το κενό είναι ίσο με 3 διαμέτρους και
# Αραιόστυλη, όταν το κενό είναι μεγαλύτερο των 3 διαμέτρων.

## Εξωτερικοί σύνδεσμοι
* 
* 

Κατηγορία:Αρχιτεκτονικά στοιχεία κτιρίων
Κατηγορία:Αρχαιοελληνική και ρωμαϊκή ναοδομία
M. Pokora

Ο  **M. Pokora** ή **Matt Pokora**  (Ματιέ Τοτά) (γεννημένος  στις  26 Σεπτεμβρίου του  1985) είναι  Γάλλος  τραγουδιστής  και συνθέτης, πολωνικής καταγωγής.

## Βιογραφία
Ο M. Pokora το 2003 συμμετείχε στον τρίτο κύκλο της  γαλλικής εκδοχής της εκπομπής *Popstars* όπου, όντας ο πιο αγαπητός της εκπομπής, κατάφερε να κερδίσει μία θέση στο . Αν και το πρώτο single του συγκροτήματος είχε επιτυχία, το δεύτερο δεν τα κατάφερε εξίσου καλά και έτσι επήλθε η διάλυση του boy band.
Το 2004 ο Pokora ξεκίνησε την solo καριέρα του. Η πρώτη προσωπική δισκογραφική δουλειά του με τίτλο το όνομα του και το δεύτερο single του με τίτλο  "Elle me contrôle" έλαβαν  δύο  μουσικά βραβεία NRJ. Ωστόσο, το 2005 αναγκάστηκε να αλλάξει το όνομα του από Matt Pokora σε M. Pokora εξαιτίας μιας μήνυσης από τον Γάλλο R&B τραγουδιστή, Matt Houston. Την αλλαγή  του ονόματός  του ακολούθησε και η επανέκδοση του album του με το νέο όνομα πλέον.

Το 2006 κυκλοφόρησε το δεύτερο προσωπικό του album με τίτλο *Player*, το οποίο κατέλαβε την πρώτη  θέση στα γαλλικά charts. Η δεύτερη έκδοση του album βγήκε στην αγορά το Μάρτιο του 2006 περιέχοντας επιπλέον, το  κομμάτι *It's Alright* το οποίο είναι ντουέτο με τον τραγουδιστή  της ποπ, Ρίκι Μάρτιν.

Το τρίτο του άλμπουμ με τίτλο *MP3* κυκλοφόρησε στις 24 Μαρτίου του 2008 και περιέχει ,εκτός από την κανονική, άλλες δύο εκδόσεις. Σε αυτό το άλμπουμ ,ο Pokora συνεργάστηκε με τον Αμερικανό μουσικό παραγωγό Timbaland. Το πρώτο single με τίτλο *Dangerous* έφτασε στην πρώτη θέση των charts της Γαλλίας.

Το τελευταίο  άλμπουμ του με τίτλο “Mise à Jour” κυκλοφόρησε στις  23 Αυγούστου 2010 με πρώτο single το τραγούδι “Juste Une Photo De Toi”.

## Δισκογραφία
### Άλμπουμ

### Singles

### DVD
* 2005 "Un An Avec M. Pokora"
* 2006 "Player Tour"

## Περιοδείες
* 2006 *Player Tour*
* 2008 *Catch Me If You Can Tour*

## Παραπομπές


## Εξωτερικοί σύνδεσμοι

* M. Pokora (επίσημη ιστοσελίδα)

Pokora
Επαρχία του Πορντενόνε

Η **επαρχία του Πορντενόνε** (ιταλικά: *Provincia di Pordenone*) είναι επαρχία της αυτόνομης περιφέρειας του Φριούλι-Βενέτσια Τζούλια στην Ιταλία. Η έκτασή της είναι 2.178 τ.χλμ. και ο πληθυσμός της ανέρχεται σε 309.991 κατοίκους (2008). Έδρα της επαρχίας είναι το Πορντενόνε (*Pordenone*). Συνολικά, η επαρχία αριθμεί 51 δήμους. Συνορεύει βόρεια και ανατολικά με την επαρχία του Ούντινε, δυτικά και νότια με την περιφέρεια του Βένετο (επαρχίες του Μπελούνο του Τρεβίζο και της Βενετίας). Ιδρύθηκε το 1968 από διαχωρισμό της επαρχίας του Ούντινε.  

## Κύριοι Δήμοι

## Εξωτερικοί σύνδεσμοι

Κατηγορία:Επαρχίες του Φριούλι-Βενέτσια Τζούλια
Σπιλιμπέργκο

Το **Σπιλιμπέργκο** (ιταλικά: *Spilimbergo*) είναι δήμος της Ιταλίας, στην περιφέρεια του Φριούλι-Βενετία Τζιούλια, στην επαρχία του Πορντενόνε.

## Ιστορία
Η περιοχή του Σπιλιμπέργκο αναφέρεται ήδη από τα ρωμαϊκά χρόνια, όπως μαρτυρούν αρχαιολογικές ανασκαφές, ενώ το αρχαιότερο έγγραφο που αναφέρει το όνομα Σπιλιμπέργκο (*Castrum de Spengenberg*), ανάγεται στο 1120. Κατά τον Μεσαίωνα η πόλη αναπτύχθηκε γύρω από το κάστρο της, του οποίου σώζονται ερείπια. 

Το 1797 το Σπιλιμπέργκο περνά στην κυριαρχία της Αυστρίας ενώ ενσωματώνεται στο Βασίλειο της Ιταλίας στα 1866.

## Πολιτισμός
Είναι γνωστή η Σχολή Μωσαϊκών του Φριούλι, που ορίζει το Σπιλιμπέργκο ως την «πόλη των μωσαϊκών».

Στο Σπιλιμπέργκο διοργανώνονται οι εκδηλώσεις Φόλκεστ (*Folkest*), που περιλαμβάνουν την παρουσίαση διεθνούς λαϊκής μουσικής.

## Εξωτερικοί σύνδεσμοι

* Επίσημη ιστοσελίδα του Σπιλιμπέργκο (στα ιταλικά)
* Spilimbergo.com - Τουριστική και Εμπορική Πύλη
* Δημοτική βιβλιοθήκη του Σπιλιμπέργκο
* Φόλκεστ
* Χάρτες εποχής του Σπιλιμπέργκο

Κατηγορία:Πόλεις του Φριούλι-Βενέτσια Τζούλια
Βιβλιοθήκη (αποσαφήνιση)

Η λέξη **βιβλιοθήκη** μπορεί να αναφέρεται:

* Βιβλιοθήκη, οργανωμένη συλλογή βιβλίων, περιοδικών κλπ.
* Βιβλιοθήκη (έπιπλο), έπιπλο όπου τοποθετούνται τα βιβλία
* Βιβλιοθήκη (υπολογιστές), συλλογή υποπρογραμμάτων υπολογιστή.
* «Βιβλιοθήκη» ή Μυριόβιβλος, σύγγραμμα του Πατριάρχη Φωτίου του Α'
Διαδικασία (υπολογιστές)

**Διαδικασία** (ή **υποπρόγραμμα**) καλείται μία σειρά προγραμματιστικών εντολών με συγκεκριμένο «σημείο εισόδου εκτέλεσης» και ένα ή περισσότερα «σημεία εξόδου», δηλαδή εντολές διακλάδωσης σε άλλο τμήμα του ευρύτερου εκτελούμενου προγράμματος. Μία διαδικασία δεν πρέπει να συγχέεται με έναν θεωρητικό αλγόριθμο, αν και όχι σπάνια μία διαδικασία υλοποιεί κάποιον αλγόριθμο σε γλώσσα μηχανής. Οι διαδικασίες είναι αυτοτελή τμήματα ενός προγράμματος τα οποία επιτελούν μία συγκεκριμένη εργασία και στα οποία ανατίθενται διακριτές ονομασίες. Μέσω αυτών των ονομάτων μπορούν να καλούνται κατά βούληση, και πιθανώς επανειλημμένα, από το ευρύτερο εκτελούμενο πρόγραμμα.

Οι διαδικασίες εμφανίστηκαν με το προγραμματιστικό υπόδειγμα του διαδικαστικού προγραμματισμού και λειτουργούν ως εξής: το εκτελούμενο πρόγραμμα φτάνει σε μία εντολή κλήσης του υποπρογράμματος η οποία δεν είναι παρά μία εντολή διακλάδωσης στο σημείο εισόδου της ζητούμενης διαδικασίας. Έτσι ο έλεγχος μεταφέρεται στην τελευταία και αυτή εκτελείται μέχρι να φτάσει σε ένα σημείο εξόδου, οπότε ο έλεγχος επιστρέφεται στο κυρίως πρόγραμμα και στην εντολή που ακολουθεί την κλήση της διαδικασίας.

Οι διαδικασίες είναι επίσης γνωστές και ως συναρτήσεις, υπορουτίνες, υποπρογράμματα, μέθοδοι κλπ. Ο όρος *μέθοδος* συνήθως χρησιμοποιείται στον αντικειμενοστρεφή προγραμματισμό, ενώ ο όρος *συνάρτηση* συνήθως (αλλά όχι πάντα, π.χ. στη γλώσσα προγραμματισμού υψηλού επιπέδου C) αφορά διαδικασίες που οι εντολές διακλάδωσης στα σημεία εξόδου τους «επιστρέφουν» μία μεταβλητή ή μία δομή δεδομένων για χρήση από το υπόλοιπο πρόγραμμα.

Κατηγορία:Προγραμματισμός
Κατηγορία:Δομές προγραμματισμού
Αντικειμενικό αρχείο

Στην επιστήμη υπολογιστών **αντικειμενικό αρχείο** ή **αρχείο αντικειμενικού κώδικα** καλούμε ένα αρχείο που περιέχει δυαδικό κώδικα μηχανής αλλά δεν έχει υποστεί σύνδεση.

Ένα αρχείο πηγαίου κώδικα υψηλού επιπέδου γραμμένο σε κάποια γλώσσα μεταγλωττίζεται σε ένα αντίστοιχο αρχείο συμβολικού κώδικα (assembly) από τον κατάλληλο μεταγλωττιστή. Το προκύπτον αρχείο στη συνέχεια μετασχηματίζεται σε αντικειμενικό αρχείο γλώσσας μηχανής από έναν συμβολομεταφραστή (assembler), μία διαδικασία που μετατρέπει τον κώδικα σε άμεσα εκτελέσιμο από τον επεξεργαστή. Η συμβολική γλώσσα και η γλώσσα μηχανής είναι ίδιου επιπέδου και υπάρχει αμφιμονοσήμαντη αντιστοιχία μεταξύ τους, απλώς η assembly αποτελείται από χαρακτήρες του λατινικού αλφαβήτου και δεκαεξαδικά ψηφία, ώστε να είναι κάπως κατανοητή από τον άνθρωπο, ενώ η γλώσσα μηχανής συντίθεται αποκλειστικά από bit.

Κατηγορία:Προγραμματισμός
Κατηγορία:Βιβλιοθήκες υπολογιστών
Αποσφαλματωτής

thumb|Ο debugger Winpdb ελέγχει τον εαυτό του.
**Αποσφαλματωτής** **(<span dir="ltr" lang="en">debugger</span>)** ή **εργαλείο αποσφαλμάτωσης** **(<span dir="ltr" lang="en">debugging tool</span>**) ονομάζεται ένα πρόγραμμα υπολογιστήτο οποίο χρησιμοποιείται για την εξέταση και αποσφαλμάτωση άλλων προγραμμάτων (του προγράμματος "στόχου"). Ο υπό εξέταση κώδικας θα μπορούσε εναλλακτικά να εκτελείται σε ένα προσομοιωτή συνόλου εντολών (instruction set simulator - ISS), μια τεχνική που καταλογίζει μεγάλη δύναμη στην ικανότητα της να σταματά όταν απαντώνται συγκεκριμένες συνθήκες αλλά τυπικά θα είναι κάπως πιο αργή από την εκτέλεση του κώδικα κατευθείαν στον κατάλληλο (ή στον ίδιο) επεξεργαστή. Μερικοί αποσφαλματωτές προσφέρουν δύο τρόπους λειτουργίας, πλήρης ή μερική προσομοίωση, για να περιορίσουν αυτόν τον αντίκτυπο.

## Χαρακτηριστικά
Συνήθως, οι αποσφαλματωτές προσφέρουν στο ανώτατο επίπεδό τους έναν επεξεργαστή ερωτημάτων (query processor), έναν αναλυτή συμβόλων (symbol resolver), έναν διερμηνέα εκφράσεων (expression interpreter), και μια διεπαφή υποστήριξης για τον εντοπισμό σφαλμάτων. Προσφέρουν, επίσης, πιο εξελιγμένες λειτουργίες όπως η εκτέλεση ενός προγράμματος βήμα προς βήμα (single-stepping ή program animation), η διακοπή (breaking) (παύση του προγράμματος για να εξετάσουμε την τρέχουσα κατάσταση) σε κάποιο συμβάν ή καθορισμένη εντολή με τη βοήθεια ενός breakpoint, και η παρακολούθηση των τιμών των μεταβλητών. Μερικά προγράμματα εντοπισμού σφαλμάτων έχουν τη δυνατότητα να τροποποιήσουν την κατάσταση του προγράμματος ενώ αυτό εκτελείται. Μπορεί επίσης να είναι δυνατό να συνεχιστεί η εκτέλεση σε μια διαφορετική θέση - εντολή στο πρόγραμμα ώστε να προσπελαστεί ένα σημείο ανεπιθύμητου τερματισμού (crash) ή λογικού λάθους. 

Η ίδια λειτουργικότητα που καθιστά έναν αποσφαλματωτή χρήσιμο στην εξάλειψη σφαλμάτων στον κώδικα επιτρέπει να χρησιμοποιηθεί ως εργαλείο software cracking, προκειμένου να αποφευχθούν η προστασία κατά της αντιγραφής (copy protection), η διαχείριση ψηφιακών δικαιωμάτων, και άλλα χαρακτηριστικά προστασίας λογισμικού. Συχνά το καθιστά επίσης χρήσιμο ως γενικό εργαλείο επαλήθευσης, κάλυψης σφαλμάτων και ανάλυσης απόδοσης, ειδικά αν παρουσιάζει τα μήκη των μονοπατιών εντολών (instruction path) του προγράμματος. 

## Λίστα Αποσφαλματωτών
Ευρέως χρησιμοποιούμενοι αποσφαλματωτές:
* FireFox Javascript Debugger
* GNU Debugger (GDB)
* Intel Debugger (IDB)

Κατηγορία:Αποσφαλμάτωση
Κατηγορία:Είδη βοηθητικού λογισμικού
Υλικό υπολογιστών

Στη πληροφορική ως **υλικό** (αγγλ. hardware) ορίζεται το σύνολο των φυσικών εξαρτημάτων ενός υπολογιστή, όπως π.χ. ηλεκτρικά και ηλεκτρονικά στοιχεία, μικροτσίπ κλπ. Το υλικό καθοδηγείται κατά τη λειτουργία του από το λογισμικό.

Το υλικό αποτελείται από ένα σύνολο κατηγοριοποιημένων συσκευών. Έτσι, έχουμε:

***Συσκευές Εισόδου:
[[Πληκτρολόγιο]], [[Ποντίκι (υπολογιστές)|Ποντίκι]], [[Χειριστήριο]] (''Joystick''), [[Μικρόφωνο]], [[Web camera|Web Κάμερα]] (Webcam), [[Σαρωτής]] (Scanner) 

***Κεντρική Μονάδα**:
[[Μητρική κάρτα]], [[ΚΜΕ|Κ.Μ.Ε. (Κεντρική Μονάδα Επεξεργασίας)]] – ή πιο απλά Επεξεργαστής, Μνήμη [[RAM]], [[Σκληρός Δίσκος]] (HDD=Hard Disk Drive), [[DVD]] / [[CD]] Drive, Floppy Disk Drive (οδηγός [[Δισκέτα υπολογιστή|δισκέτας]]), [[Κάρτα γραφικών]], [[Κάρτα ήχου]], [[Κάρτα δικτύου|Κάρτα Δικτύου]], [[ROM (μνήμη)|ROM]] (όπου είναι αποθηκευμένο το [[BIOS]]), Μπαταρία, [[Τροφοδοτικό]], κ.ά.

***Συσκευές Εξόδου**:
[[Οθόνη υπολογιστή|Οθόνη]], [[Ηχείο|Ηχεία]], [[Εκτυπωτής]]

Ίσως, θα μπορούσαμε να αναφέρουμε και μια ειδική κατηγορία, αυτή των **Συσκευών Εισόδου / Εξόδου''' :
Οθόνες Αφής (Touch Screens), μόντεμ (Modulator – Demodulator, Διαποδιαμορφωτής, δηλαδή το μόντεμ)

## Θύρες σύνδεσης

*PS/2
*HDMI
*USB
*Σειριακή θύρα
*Παράλληλη θύρα
*Θύρα VGA
*Υποδοχές κάρτας ήχου (midi, microphone, line in, line out)
*Ethernet

## Δείτε επίσης

* Υλικολογισμικό


Κατηγορία:Ηλεκτρονική
Τζέι Τζέι Άντερσον

Ο **Μίτσελ Άντερσον** (*Mitchell Keith J.J. Anderson*, γεννήθηκε 26 Σεπτεμβρίου 1961) γνωστός ως Τζέι Τζέι Άντερσον είναι Αμερικανός πρώην καλαθοσφαιριστής.

Αγωνίστηκε με την ομάδα του Πανεπιστημίου του Μπράντλεϊ, η οποία το 2010 σε αναγνώριση της προσφοράς του έωσε το όνομά του στο προπονητήριο της ομάδας. 
Ο Άντερσον φοίτησε από το 1978 έως και το 1982 στο Μπράντλεϊ και σημείωσε κατά μέσο όρο 19,2 πόντους και 7,8 ριμπάουντ και η φανέλα του με το νούμερο 11 έχει αποσυρθεί από το κολέγιο.

Αγωνίστηκε στο ΝΒΑ από το 1982 έως το 1985 στους Φιλαδέλφεια 76ερς και στους Γιούτα Τζαζ με 4,8 πόντους και 2,6 ριμπάουντ μέσο όρο. Στη συνέχεια μετακόμισε στην Ευρώπη για να αγωνιστεί με τη Φιρένζε (μ.ο. 29,3 πόντους και 9,1 ριμπάουντ σε σύνολο 185 αγώνων) και τη Σαραγόσα. Τη σεζόν 1992-1993 φορώντας τη φανέλα του Άρη αναδείχθηκε Κυπελλούχος Ευρώπης. Στον τελικό του Κυπέλλου Κυπελλούχων στο Τορίνο σημείωσε 15 πόντους, 9 ριμπάουντ και 2 κλεψίματα. Αγωνίστηκε ακόμα στην Goccia di Carnia Udine και τη Baskonia.

## Εξωτερικοί σύνδεσμοι
* Συνέντευξη και βιογραφικό του Τζέι Τζέι Άντερσον στο sentragoal.gr 
* basketball-reference.com
* basketpedya.com 

## Παραπομπές




Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Φιλαδέλφεια 76ers
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές ΚΜ Σαραγόσα
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Παλλακανέστρο Καντού
Κατηγορία:Καλαθοσφαιριστές Σάσκι Μπασκόνια
Κατηγορία:Ξένοι καλαθοσφαιριστές στην Ελλάδα
Ιγκόρ Μωραΐτης

Ο **Ιγκόρ Μωραΐτης** (*Igor Moraitov*), γεννημένος στις 29 Ιανουαρίου 1974, είναι πρώην καλαθοσφαιριστής. Γενέτειρά του είναι η Τιφλίδα της Γεωργίας, κομμάτι τότε της Σοβιετικής Ένωσης.

Αγωνίστηκε στον Άρη από το 1991 έως το 1996 και αναδείχθηκε Κυπελλούχος Ευρώπης το 1993 στο Τορίνο και κυπελλούχος Ελλάδας το 1992.

Μετά τον Άρη αγωνίστηκε στις ομάδες Freiburg USC, RB Montecatini Terme, Pallacanestro Trieste, Basket Livorno, Basket Avellino, στον Πανιώνιο και εντέλει στην Alvik Stockholm.

## Εξωτερικοί σύνδεσμοι
* 
*  Ιγκόρ Μωραΐτης, στατιστικά στην επίσημη ιστοσελίδα της FIBA Europe.



Κατηγορία:Έλληνες καλαθοσφαιριστές
Κατηγορία:Σοβιετικοί καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Φελίτσε Σκαντόνε
Κατηγορία:Καλαθοσφαιριστές Παλλακανέστρο Τριέστε
Κατηγορία:Καλαθοσφαιριστές Μπάσκετ Λιβόρνο
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές σουηδικών συλλόγων
Κατηγορία:Πάουερ φόργουορντ
Κατηγορία:Έλληνες καλαθοσφαιριστές στο εξωτερικό
Ίλος ο Ιασονίδης

Στην ελληνική μυθολογία ο **`Ιλος** αυτός ήταν δισέγγονος του ήρωα Ιάσονα. Συγκεκριμένα, ήταν γιος του Μερμέρου, γιου του Φέρητα του Β΄, ο οποίος με τη σειρά του ήταν γιος του Ιάσονα και της Μήδειας. Γι' αυτό και στην *[[Οδύσσεια]]* (ραψωδία α, στίχος 259) ο Ίλος αναφέρεται ως **«Μερμερίδης»**, δηλαδή γιος του Μερμέρου. Ο Ίλος αυτός βασίλεψε στην πόλη Εφύρα. Από τη μάγισσα προγιαγιά του είχε κληρονομήσει το μυστικό των αλάθευτων φαρμάκων, καλών και κακών (φάρμακο/φαρμάκι). Πήγε λοιπόν να τον συναντήσει ο Οδυσσέας πριν φύγει για τον Τρωικό Πόλεμο, για να του ζητήσει δηλητήριο να βουτήξει μέσα τα βέλη του. Αλλά ο Ίλος αρνήθηκε, φοβούμενος μήπως τον τιμωρήσουν οι θεοί για την πράξη του αυτή.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Ιλος ο Ια
Θεοδόσης Παραλίκας

Ο **Θεοδόσης Παραλίκας** είναι Έλληνας καλαθοσφαιριστής γεννημένος στις 2 Απριλίου 1974.

Αγωνίστηκε στον Άρη από το 1991 έως το 1995 και αναδείχθηκε κυπελλούχος Ελλάδας το 1992 και Κυπελλούχος Ευρώπης το 1993. Επίσης το 1993 ήταν φιναλιστ του κυπέλλου Ελλάδας ενώ το 1994 συμμετείχε στα ημιτελικά του Κυπέλλου Σαπόρτα. Έχει αγωνιστεί και στη ΜΕΝΤ.

Αργότερα διετέλεσε μέλος του προπονητικού team του Άρη.

## Παραπομπές

## Εξωτερικοί σύνδεσμοι
*fibaeurope.com
*basketpedya.com
*worldbasket.com

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΜΕΝΤ
Ινδός (μυθολογία)

Στην ελληνική μυθολογία με το όνομα **Ινδός** είναι γνωστά τα παρακάτω τρία πρόσωπα:

# Γιος της Γαίας, ήρωας που έδωσε το όνομά του στην Ινδία. Σύμφωνα με ένα μεταγενέστερο μύθο, φονεύθηκε από τον Δία. Επίσης όψιμη είναι και η γενεαλογία που αναφέρει ότι ο Ινδός αυτός και η Νύμφη Καλαυρία απέκτησαν ως γιο τον Γάγγη, ποτάμιο θεό του ομώνυμου ποταμού.
# Νέος μεγάλης ομορφιάς στην Ινδία, που βίασε τη θυγατέρα του βασιλιά Οξυάλκη. Μετά από αυτό, για να αποφύγει την τιμωρία, ρίχτηκε στον ποταμό Μαύσωλο, που από τότε πήρε το όνομα Ινδός.
# Σκύθης βασιλιάς που, σύμφωνα με τον μυθογράφο Υγίνο, ανεκάλυψε τον άργυρο (ασήμι). Στην Ελλάδα ωστόσο, ο άργυρος υποτίθεται ότι έγινε γνωστός από τον Ερεχθέα.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Ινδος
Κατηγορία:Μυθικοί βασιλείς των Σκυθών